Πληροφορίες που διαβιβάζουν τα κράτη μέλη για τις κρατικές ενισχύσεις που χορηγούνται βάσει του κανονισμού (ΕΚ) αριθ. 68/2001 της Επιτροπής, της 12ης Ιανουαρίου 2001, σχετικά με την εφαρμογή των άρθρων 87 και 88 της συνθήκης στις ενισχύσεις για επαγγελματική εκπαίδευση

(2003/C 138/02)

(Κείμενο που παρουσιάζει ενδιαφέρον για τον ΕΟΧ)

Αριθμός ενίσχυσης: XT 34/02

Κράτος μέλος: Ιταλία

Περιφέρεια: Piemonte

Τίτλος του εφαρμοζόμενου καθεστώτος ή επωνυμία του δικαιούχου της χορηγούμενης μεμονωμέμης ενίσχυσης: οδηγία σχετικά με τη συνεχή κατάρτιση - Νόμος 236/93 - σχέδια επιχειρήσεων, τομεακά και περιφερειακά που εκπονήθηκαν μεταξύ των κοινωνικών εταίρων - έτος 2002

Νομική βάση: Deliberazione della giunta regionale del Piemonte n. 76-5853 del 15.4.2002

Ετήσιες δαπάνες που έχουν προγραμματιστεί στο πλαίσιο του καθεστώτος ή συνολικού ποσό της μεμονωμένης ενίσχυσης που χορηγήθηκε στην επιχείρηση: 12584655,43 EUR (24367290770 ITL)

Ανώτατη ένταση ενίσχυσης: Η ανώτατη ένταση ενίσχυσης αναφέρεται στο άρθρο 4, παράγραφοι 2 έως 6 του κανονισμού (ΕΚ) αριθ. 68/2001. Υπολογισμένη στην περίπτωση πλήρους και τακτικής εκτέλεσης της κατάρτισης, η ενίσχυση χορηγείται με τη μορφή επιστροφών των επιλέξιμων δαπανών που πράγματι δεσμεύτηκαν, και βάσει δικαιολογητικών, για την υλοποίηση δράσεων κατάρτισης σε συνάρτηση με τη δραστηριότητα που πράγματι ασκήθηκε και εντός των ορίων των μέγιστων εντάσεων που αναφέρονται παρακάτω:

>ΘΕΣΗ ΠΙΝΑΚΑ>

>ΘΕΣΗ ΠΙΝΑΚΑ>

Οι προαναφερθείσες εντάσεις προσαυξάνονται κατά 10 ποσοστιαίες μονάδες εάν η κατάρτιση απευθύνεται σε μειονεκτούντες εργαζομένους όπως ορίζονται στις διατάξεις του άρθρου 2 στοιχείο στ) του κανονισμού (ΕΚ) αριθ. 68/2001 της 12.1.2001

Ημερομηνία εφαρμογής: 12 Ιουνίου 2002

Διάρκεια χορήγησης του καθεστώτος ή της μεμονωμένης ενίσχυσης: Μέχρι το Δεκέμβριο του 2003

Στόχος της ενίσχυσης: Το καθεστώς ενισχύσεων αφορά τόσο τη γενική κατάρτιση όσο και την ειδική κατάρτιση. Κατ' εφαρμογή των διατάξεων του άρθρου 2, στοιχείο ε) του κανονισμού (ΕΚ) αριθ. 68/2001, θεωρείται ως:

- γενική κατάρτιση, μια κατάρτιση που περιλαμβάνει εκπαίδευση η οποία δεν εφαρμόζεται αποκλειστικά και κατά κύριο λόγο για την ισχύουσα θέση εργασίας ή την προσεχή θέση εργασίας του μισθωτού στην αποδέκτρια επιχείρηση, αλλά προσφέρει επαγγελματικά προσόντα που σε μεγάλο βαθμό μπορούν να μεταφερθούν σε άλλες επιχειρήσεις ή άλλους τομείς εργασίας· αντίθετα, νοείται ως

- ειδική κατάρτιση, μια θεωρητική και πρακτική εκπαίδευση που εφαρμόζεται στην ισχύουσα ή στην προσεχή θέση εργασίας του εργαζομένου στην αποδέκτρια επιχείρηση.

Για λόγους εφαρμογής του παρόντος καθεστώτος ενίσχυσης, διευκρινίζεται ότι:

- εμπίπτουν στην κατηγορία "γενικής κατάρτισης" οι δράσεις κατάρτισης για τις οποίες προβλέφθηκε η τελική πιστοποίηση της εξειδίκευσης ή του επαγγελματικού διπλώματος εκ μέρους των δημοσίων αρχών, καθώς και οι δράσεις κατάρτισης που οργανώνονται από κοινού εκ μέρους πολλών επιχειρήσεων, ήτοι που προβλέπουν τη σύγχρονη παρουσία στα μαθήματα εργαζομένων που ανήκουν σε δύο ή περισσότερες διαφορετικές επιχειρήσεις, έστω και αν οι επιχειρήσεις αυτές ανήκουν στον ίδιο τομέα παραγωγής,

- εμπίπτουν στην κατηγορία "ειδικής κατάρτισης" οι δράσεις κατάρτισης που προορίζονται για εργαζομένους και/ή για εργοδότες της ίδιας επιχείρησης.

Για την κατηγορία "γενική κατάρτιση", βλέπε σε παράρτημα τον περιφερειακό νόμο αριθ. 63 της 13ης Απριλίου 1995 και ιδίως το άρθρο 24 καθώς και το άρθρο 14 του νόμου αριθ. 845 της 21ης Δεκεμβρίου 1978 που προαναφέρθηκε

Οικείοι οικονομικοί τομείς: Όλοι οι τομείς. Όλες οι υπηρεσίες

Επωνυμία και διεύθυνση της επιδοτούσας αρχής: Regione Piemonte - Direzione regionale alla formazione professionale - lavoro. Settore attività formativa, Via Magenta, 12 - I-10128 Torino

Άλλες πληροφορίες: Το σύνολο της κρατικής ενίσχυσης που μπορεί να χορηγηθεί σε μια μόνο επιχείρηση για το σύνολο των δράσεων κατάρτισης που θα πραγματοποιηθούν δυνάμει της παρούσας οδηγίας δεν θα μπορεί σε καμία περίπτωση να υπερβεί το ποσό του 1 εκατ. EUR ήτοι 1936270000 ITL.

Αριθμός ενίσχυσης: XT 54/02

Κράτος μέλος: Ηνωμένο Βασίλειο

Περιφέρεια: Η ενίσχυση θα χορηγηθεί μέσω των Business Link Operators (φορείς σύνδεσης με τις επιχειρήσεις) στις περιφέρειες West Yorkshire, Essex, Devon και Cornwall

Τίτλος του εφαρμοζόμενου καθεστώτος ή επωνυμία του δικαιούχου της χορηγούμενης μεμονωμέμης ενίσχυσης: Καθεστώς ενισχύσεων για την επαγγελματική κατάρτιση των μικρών επιχειρήσεων (επαγγελματική κατάρτιση για την υγεία και την ασφάλεια)

Νομική βάση: Health and Safety at Work Act, etc. 1974

Ετήσιες δαπάνες που έχουν προγραμματιστεί στο πλαίσιο του καθεστώτος ή συνολικού ποσό της μεμονωμένης ενίσχυσης που χορηγήθηκε στην επιχείρηση: Συνολική προγραμματισμένη δαπάνη 1,97 εκατ. GBP: 1,18 εκατ. GBP το 2002/03, και 0,79 εκατ. GBP το 2003/04

Ανώτατο ένταση της ενίσχυσης: Μέχρι το 70 %. Καμία επιχείρηση δεν θα τύχει επιχορήγησης ποσού άνω των 1000 GBP κατά τη διάρκεια ισχύος του καθεστώτος

Ημερομηνία εφαρμογής: 29 Ιουλίου 2002

Διάρκεια χορήγησης του καθεστώτος ή της μεμονωμένης ενίσχυσης: 31 Μαΐου 2003

Στόχος της ενίσχυσης: Η έρευνα σχετικά με τη στρατηγική για την αναζωογόνηση της υγείας και της ασφάλειας "Revitalising Health and Safety Strategy" (RHS) έδειξε ότι οι μικρές επιχειρήσεις διάκεινται ευνοϊκά έναντι της οικονομικής ενίσχυσης. Ένας από τους στόχους αυτής της στρατηγικής είναι η ανάπτυξη αυτού του καθεστώτος. Η ενίσχυση θα είναι διαθέσιμη για μικρές επιχειρήσεις με λιγότερο από δέκα απασχολούμενους και θα προσφέρει σ' αυτές χρηματοοικονομική ενίσχυση ώστε να είναι σε θέση να αποκτήσουν πρόσβαση στην επαγγελματική κατάρτιση για την υγεία και την ασφάλεια. Συχνά, οι μικρές επιχειρήσεις γνωρίζουν ελάχιστα όσον αφορά την υγεία και την ασφάλεια. Γι' αυτό, στόχος είναι να παρασχεθεί βοήθεια στις μικρές επιχειρήσεις ώστε να συστήσουν τα κατάλληλα συστήματα διαχείρισης της υγείας και της ασφάλειας και να προωθήσουν την πρακτική κατανόηση της αντιμετώπισης της υγείας και της ασφάλειας στον χώρο εργασίας. Το καθεστώς θα έπρεπε να βελτιώσει τη συνειδητοποίηση των κινδύνων της υγείας και της ασφάλειας στις μικρές επιχειρήσεις και την κατανόηση για την καλύτερη αντιμετώπισή τους

Οικείοι οικονομικοί τομείς: Όλοι οι τομείς.

Επωνυμία και διεύθυνση της επιδοτούσας αρχής: Mel Draper Health and Safety Executive Rose Court

8SW

2 Southwark Bridge

London SE1 9HS Tel: (44-207) 717 64 00

Άλλες πληροφορίες: Πρόκειται για ένα πιλοτικό καθεστώς. Η ενίσχυση έχει γενικό χαρακτήρα.

Αριθμός ενίσχυσης: XT 55/02

Κράτος μέλος: Ομοσπονδιακή Δημοκρατία της Γερμανίας

Περιφέρεια: Ομόσπονδο κράτος του Βερολίνου

Τίτλος του εφαρμοζόμενου καθεστώτος ή επωνυμία του δικαιούχου της χορηγούμενης μεμονωμέμης ενίσχυσης: Επαγγελματική επιμόρφωση και ευέλικτη οργάνωση της εργασίας

Νομική βάση: Verwaltungsvorschrift vom 5.7.2001 über betriebliche Weiterbildung und Flexibilisierung der Arbeitsorganisation

Ετήσιες δαπάνες που έχουν προγραμματιστεί στο πλαίσιο του καθεστώτος ή συνολικού ποσό της μεμονωμένης ενίσχυσης που χορηγήθηκε στην επιχείρηση: Κονδύλιο του προϋπολογισμού ύψους 3,5 εκατ. EUR στο σχέδιο προϋπολογισμού του ομόσπονδου κράτους του Βερολίνου.

Συνολικό ποσό, το οποίο μπορεί να λάβει μια επιχείρηση ως μεμονωμένη ενίσχυση για τη γενική εκπαίδευση εργαζομένων: μέχρι 5000 EUR σε έναν εκπαιδευτικό τομέα, το ανώτατο 25000 EUR σε διάρκεια δύο ετών· σε περίπτωση υπηρεσιών συμβούλων μέχρι 1500 EUR

Μέγιστη ένταση ενίσχυσης: Επιμόρφωση: μέχρι 75 %· υπηρεσίες συμβούλων: μέχρι 50 %

Έχουν τηρηθεί οι διατάξεις για την επιτρεπόμενη ανώτατη ένταση ενίσχυσης σύμφωνα με το άρθρο 4 παράγραφοι 3 και 4 του κανονισμού (ΕΚ) αριθ. 68/2001

Ημερομηνία εφαρμογής: 1 Νοεμβρίου 2001

Διάρκεια χορήγησης του καθεστώτος ή της μεμονωμένης ενίσχυσης: Μέχρι την 31η Δεκεμβρίου 2003

Στόχος της ενίσχυσης: Να στηριχθεί αφενός η προσαρμογή των εργαζομένων στις ΜΜΕ στη διαρθρωτική αλλαγή επικεντρώνοντας στον τομέα της πληροφορικής και αφετέρου η εφαρμογή προτύπων χρόνου εργασίας, λογαριασμών του χρόνου εργασίας και τηλεεργασίας.

Στο πλαίσιο της διαρθρωτικής αλλαγής έχουν αυξηθεί οι απαιτήσεις όσον αφορά τα προσόντα των εργαζομένων. Στόχος του προγράμματος ενίσχυσης είναι να αυξήσει τις δυνατότητες απασχόλησης με μέτρα επαγγελματικής επιμόρφωσης, δεδομένου ότι μειώνεται συνεχώς η διάρκεια χρησιμοποίησης των γνώσεων που αποκτήθηκαν στο παρελθόν, γεγονός που απαιτεί εκ μέρους των εργαζομένων μια συνεχή ανανέωση και εξέλιξη των προσόντων τους. Ταυτόχρονα επιδιώκεται να περιοριστεί το έλλειμμα ειδικευμένου προσωπικού. Οι γνώσεις που αποκτούνται στο πλαίσιο του προγράμματος μπορούν να χρησιμοποιηθούν ανεξαρτήτως επιχείρησης. Το πρόγραμμα αντιστοιχεί στους στόχους "δια βίου μάθηση" και "αύξηση της προσαρμοστικότητας με τη χρησιμοποίηση της πληροφορικής και της τεχνολογίας πληροφοριών" της ευρωπαϊκής στρατηγικής για την απασχόληση. Η μεγαλύτερη ευελιξία όσον αφορά την οργάνωση της εργασίας προωθώντας τη χρησιμοποίηση υπηρεσιών συμβούλων κατά την εισαγωγή προτύπων χρόνου εργασίας, λογαριασμών του χρόνου εργασίας και της τηλεεργασίας αυξάνει τη δυνατότητα συγκερασμού της οικογενειακής με την επαγγελματική ζωή.

Πρόκειται για μέτρα γενικής εκπαίδευσης σύμφωνα με το άρθρο 2 στοιχείο ε) του κανονισμού (ΕΚ) αριθ. 68/2001. Αυτό τεκμηριώνεται στο πλαίσιο διαδικασιών υποβολής αίτησης με τα κατάλληλα δικαιολογητικά έγγραφα

Οικείοι οικονομικοί τομείς: Όλοι οι τομείς της οικονομίας

Επωνυμία και διεύθυνση της επιδοτούσας αρχής: Investitionsbank Berlin Bundesallee 210 D - 10719 Berlin και Senatsverwaltung für Wirtschaft, Arbeit und Frauen - V B Storkower Straße 134 D - 10407 Berlin

Άλλες πληροφορίες: Το καθεστώς ενισχύσεων εντάσσεται:

- στο λειτουργικό πρόγραμμα για τις παρεμβάσεις των ευρωπαϊκών διαρθρωτικών ταμείων στο Βερολίνο (στόχος 1), που εγκρίθηκε από την Επιτροπή στις 29 Δεκεμβρίου 2000,

- στο ενιαίο έγγραφο προγραμματισμού για τις παρεμβάσεις των ευρωπαϊκών διαρθρωτικών ταμείων στο Βερολίνο (στόχος 2), που εγκρίθηκε από την Επιτροπή στις 3 Δεκεμβρίου 2001 και

- στο ενιαίο έγγραφο προγραμματισμού για την εξέλιξη της αγοράς εργασίας και των ανθρώπινων πόρων για τις παρεμβάσεις του στόχου 3 στη Γερμανία, που εγκρίθηκε από την Επιτροπή στις 10 Οκτωβρίου 2000.

Το μέτρο/δράση, όπου εντάσσεται το καθεστώς ενισχύσεων, φέρει τον τίτλο "Berufliche Weiterbildung, Qualifikation, Information und Beratung, Organisations- und Arbeitszeitentwicklung" (επαγγελματική επιμόρφωση, απόκτηση προσόντων, πληροφορίες και παροχή συμβουλών, ανάπτυξη της οργάνωσης και του χρόνου εργασίας) και καταχωρείται στο μέτρο/τομέα πολιτικής Δ "Anpassungsfähigkeit und Unternehmergeist" (προσαρμοστικότητα και επιχειρηματικό πνεύμα). Οι δράσεις στο πλαίσιο του εν λόγω μέτρου χρηματοδοτούνται εν μέρει από πόρους του Ευρωπαϊκού Κοινωνικού Ταμείου.